Projektas



PANEVĖŽIO RAJONO SAVIVALDYBĖS TARYBA

SPRENDIMAS
DĖL PRITARIMO DALYVAVIMUI PARTNERIO TEISĖMIS RENGIANT IR ĮGYVENDINANT PROJEKTĄ „PANEVĖŽIO REGIONO FUNKCINĖS ZONOS TURISTINĮ IDENTITETĄ REPREZENTUOJANČIŲ PASLAUGŲ PAKETŲ (MARŠRUTŲ) SUKŪRIMAS IR VIEŠINIMAS BEI TAM REIKALINGOS INFRASTRUKTŪROS PAGERINIMAS“

2026 m. rugsėjo 24 d. Nr. T-
Panevėžys

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 
15 straipsnio 4 dalimi, 16 straipsnio 1 dalimi ir atsižvelgdama į Regioninės pažangos priemonės 
Nr. 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gaires, patvirtintas Lietuvos Respublikos vidaus reikalų ministro 2023 m. balandžio 4 d. įsakymu Nr. 1V-188 „Dėl Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių patvirtinimo“, 2024–2029 m. Panevėžio regiono funkcinės zonos strategiją, patvirtintą Panevėžio rajono savivaldybės tarybos 
2024 m. birželio 27 d. sprendimu Nr. T-163 „Dėl 2024–2029 m. Panevėžio regiono funkcinės zonos strategijos patvirtinimo“ bei Panevėžio rajono savivaldybės tarybos 2025 m. balandžio 23 d. sprendimą Nr. T-105 „Dėl Pritarimo jungtinės veiklos sutarties dėl Panevėžio regiono funkcinės zonos, kaip turizmui patrauklios vietovės, konkurencingumo stiprinimo projektui ir jos pasirašymui“, Savivaldybės taryba nusprendžia:
1. Pritarti Panevėžio rajono savivaldybės administracijos dalyvavimui partnerio teisėmis rengiant ir įgyvendinant Biržų rajono savivaldybės administracijos projektą „Panevėžio regiono funkcinės zonos turistinį identitetą reprezentuojančių paslaugų paketų (maršrutų) sukūrimas ir viešinimas bei tam reikalingos infrastruktūros pagerinimas“ pagal Regioninės pažangos priemonę 
Nr. 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“.
2.	Užtikrinti 1 punkte įvardyto projekto ne mažesnį nei 15 proc. bendrąjį finansavimą nuo visų tinkamų finansuoti Panevėžio rajono savivaldybės administracijos dalies išlaidų.
3.	Įsipareigoti padengti 1 punkte įvardyto projekto Panevėžio rajono savivaldybės administracijos dalies netinkamas finansuoti, tačiau projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.
4.	Įgalioti Panevėžio rajono savivaldybės administracijos direktorių pasirašyti dokumentus, susijusius su 1 punkte įvardyto projekto rengimu ir įgyvendinimu.
5.	Užtikrinti 1 punkte įvardyto projekto Panevėžio rajono savivaldybės administracijos dalies investicijų tęstinumą po šio projekto finansavimo pabaigos 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ projektų administravimo ir finansavimo taisyklėse nustatyta tvarka.
Šis sprendimas per vieną mėnesį gali būti skundžiamas Panevėžio rajono savivaldybės tarybai (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Panevėžio rajono savivaldybės tarybai

SAVIVALDYBĖS TARYBOS SPRENDIMO „DĖL PRITARIMO DALYVAVIMUI PARTNERIO TEISĖMIS RENGIANT IR ĮGYVENDINANT PROJEKTĄ „PANEVĖŽIO REGIONO FUNKCINĖS ZONOS TURISTINĮ IDENTITETĄ REPREZENTUOJANČIŲ PASLAUGŲ PAKETŲ (MARŠRUTŲ) SUKŪRIMAS IR VIEŠINIMAS BEI TAM REIKALINGOS INFRASTRUKTŪROS PAGERINIMAS“ PROJEKTO AIŠKINAMASIS RAŠTAS 

2026 m. rugsėjo 4 d.
Panevėžys

1. Sprendimo projekto tikslai ir uždaviniai
Sprendimo projektas parengtas atsižvelgiant į Panevėžio rajono savivaldybės 
2024 m. birželio 27 d. tarybos sprendimu Nr. T-163 „Dėl 2024–2029 m. Panevėžio regiono funkcinės zonos strategijos patvirtinimo“ patvirtintą 2024–2029 m. Panevėžio regiono funkcinės zonos strategiją, 2024 m. rugpjūčio 8 d. Susitarimą dėl 2024–2029 m. Panevėžio regiono funkcinės zonos (toliau – FZ) strategijos įgyvendinimo, Panevėžio rajono savivaldybės 2025 m. balandžio 23 d. tarybos sprendimą Nr. T-105 „Dėl Pritarimo jungtinės veiklos sutarties dėl Panevėžio regiono funkcinės zonos, kaip turizmui patrauklios vietovės, konkurencingumo stiprinimo projektui ir jos pasirašymui“ ir 2025 m. gegužės 16 d. Jungtinės veiklos sutartį dėl Panevėžio regiono funkcinės zonos, kaip turizmui patrauklios vietovės, konkurencingumo stiprinimo. Šia sutartimi jos šalys susitarė perduoti Biržų rajono savivaldybei dalį turizmo informacijos centro funkcijų, siekiant įgyvendinti bendras Panevėžio regiono FZ turizmo paslaugas. Paslaugų turinį sudaro bendrų turizmo maršrutų kūrimas, vystymas ir palaikymas, informacijos sklaidos užtikrinimas, komunikacijos priemonių įgyvendinimas, atvykstamojo ir vietinio turizmo skatinimas FZ bei kitos būtinos paslaugos. 
Projekto „Panevėžio regiono funkcinės zonos turistinį identitetą reprezentuojančių paslaugų paketų (maršrutų) sukūrimas ir viešinimas bei tam reikalingos infrastruktūros pagerinimas“ (toliau – projektas), planuojamo vykdyti pagal Regioninės pažangos priemonę Nr. 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ pareiškėjas – Biržų rajono savivaldybės administracija, partneriai: Kupiškio rajono savivaldybės administracija, Panevėžio rajono savivaldybės administracija, Pasvalio rajono savivaldybės administracija, Rokiškio rajono savivaldybės administracija, VšĮ Panevėžio plėtros agentūra, BĮ Biržų turizmo ir informacijos centras.
Projekto tikslas – stiprinti Panevėžio regiono FZ turistinį identitetą ir didinti regiono, kaip vientisos bei patrauklios darniojo turizmo krypties, žinomumą ir patrauklumą, integruojant FZ gamtos ir kultūros paveldo išteklius į bendrus turistinius produktus ir gerinant jų pristatymo bei su turizmu susijusių viešųjų paslaugų prieinamumą. Stiprinant FZ savivaldybių veiklos koordinavimą turizmo srityje, projekto tikslo numatoma siekti įgyvendinant šias bendras veiklas:
· FZ turistinį potencialą apibūdinančios informacijos analizė ir reprezentavimas;
· FZ turistinį identitetą reprezentuojančių maršrutų vystymas;
· bendros FZ turistinio potencialo komunikacijos ir rinkodaros vykdymas;
· kitų būtinų paslaugų turistams pritraukti į FZ teikimas.
Šiuo sprendimu Savivaldybės taryba nusprendžia: 1) pritarti Panevėžio rajono savivaldybės administracijos dalyvavimui partnerio teisėmis rengiant ir įgyvendinant Biržų rajono savivaldybės administracijos projektą „Panevėžio regiono funkcinės zonos turistinį identitetą reprezentuojančių paslaugų paketų (maršrutų) sukūrimas ir viešinimas bei tam reikalingos infrastruktūros pagerinimas“ pagal Regioninės pažangos priemonę Nr. 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“; 2) užtikrinti projekto ne mažesnį nei 15 proc. bendrąjį finansavimą nuo visų tinkamų finansuoti Panevėžio rajono savivaldybės administracijos dalies išlaidų; 3) įsipareigoti padengti projekto Panevėžio rajono savivaldybės administracijos dalies netinkamas finansuoti, tačiau projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas; 4) įgalioti Panevėžio rajono savivaldybės administracijos direktorių pasirašyti dokumentus, susijusius su projekto rengimu ir įgyvendinimu; 5) užtikrinti projekto Panevėžio rajono savivaldybės administracijos dalies investicijų tęstinumą po šio projekto finansavimo pabaigos 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ projektų administravimo ir finansavimo taisyklėse nustatyta tvarka.
2. Siūlomos teisinio reguliavimo nuostatos ir laukiami rezultatai
Teisės aktų keisti nereikia. 
Laukiami rezultatai – užtikrintas Lietuvos Respublikos vietos savivaldos įstatymo 6 straipsnio 12 punkte įvardytos savarankiškosios savivaldybių funkcijos – sąlygų turizmo plėtrai sudarymas ir šios veiklos skatinimas – vykdymas.
3. Lėšų poreikis ir šaltiniai
Bendra preliminari projekto vertė – 293 100,00 Eur (iš jų: 216 308,00 Eur (85 proc.) Europos Sąjungos lėšos, 76 792,00 Eur (15 proc.) projekto partnerių lėšos), Panevėžio rajono savivaldybės administracijos dalis 38 620,00 Eur (iš jų: 32 827,00 (85 proc.) Europos Sąjungos lėšos, 5 793,00 Eur (15 proc.) Panevėžio rajono savivaldybės biudžeto lėšos).
4. Kiti reikalingi pagrindimai, skaičiavimai ar paaiškinimai
Nėra.

